**MARREVESHJA KOLEKTIVE E KOSOVES**

Mirëdita Miq te nderuar. Përshëndetje për organizatoret e kësaj Tryeze.

Duke pasur parasysh qe Oda Ekonomike e Kosovës (OEK), është Partnere ne Dialogun Social, me Qeverinë e Republikës se Kosovës dhe me Sindikatën, kam kënaqësi te vacant qe sot te bej një vështrim ne fushën e Dialogut Social e ne veçanti për Marrëveshjen Kolektive te Kosovës.

Duke u nisur nga parimi qe Dialogu Social, nënkupton te gjitha llojet negociatave, konsultimeve, ose thjesht, shkëmbimin e informative ne mes te përfaqësuesve te punëmarrësve, punëdhënësve dhe organizatave qeveritare, për interes e përbashkët, lidhur me politikat ekonomike dhe sociale, do te pajtohemi qe Dialogu Social është mënyra shume efektive për te zvogëluar tensione sociale ne krizat ekonomike, ne veçanti gjate tranzicionit ose gjate formimit te shtetit te ri, sikur qe është rasti I Kosovës.

Negocimi ne mes partnereve social, është proces i obligueshëm ne ligjvënie dhe politikëberje ne fushën e çështjeve sociale. Dialogu Social mund te minimizoje marrëdhëniet opozitare përmes bashkëpunimit dhe partneritetit.

Për tu mundësuar suksesin ne Dialogun Social, se pari duhet te plotësohen disa kushte, dhe atë:

* organizatat e punëdhënësve dhe punëmarrësve duhen te janë te forta, te pajisura me kapacitete teknike dhe profesionale;
* te ekziston vullnet politik dhe përkushtim për angazhim, ne veçanti te institucionet qeveritare ne Dialogun Social, dhe
* Respektimi I te drejtave themelore dhe lirive te bashkimit dhe nxjerrjen e marrëveshjeve kolektive.

OEK-, luan një rol te rëndësishëm lobimi ne hartimin dhe ndryshimin e legjislacionit duke e pasur gjithmonë parasysh kërkesat e grupeve te bizneseve qe e përfaqëson.

Aktivitete konkrete, pas luftës, ne fushën e Dialogut Social. kane filluar me nënshkrimin e Kontratës Kolektive ne Dialogun Social 20 Shtator 2004, ne afat prej 3 vitesh.

Asnjeri prej partnerëve social nuk është tërhequr me shkrim nga Kontrata Kolektive, tre muaj para skadimit te afatit, gjegjësisht me 20Shtator 2007, kështu qe afati, sipas Rregullore se punës se kësaj Kontrate, është zgjatur edhe për një vit gjegjësisht 20 Shtator 2008. Por, kjo Kontrate Kolektive, nuk u jetësua ne ploteni, shkaku I problemeve financiare te partneri qeveritar.

Bazuar ne vërejtët nga Raporti i Progresit për Kosove, te BE-se, qe iu ka dërguar Qeverise se Kosovës, gjate vitit 2009, qe është domosdoshmëri te themelohet dhe funksionalizohet sa ma pare Këshilli Ekonomiko Social, ne këtë drejtim aktivitetet janë intensifikuar dhe me Vendimin e Qeverise se Kosovës është themeluar Këshilli Ekonomiko Social. Ligji i punës ka hyre ne fuqi me 16 Dhjetor 2010, i cili i obligon partneret ne Dialogun Social, neni 90, qe sa me pare ta lidhin Marrëveshjen Kolektive.

Marrëveshja Kolektive, është akt i formës se shkruar ne mes partnereve te Dialogut Social përmes se cilës palët ne cilësinë e partnereve te barabartë, pajtohen për te drejtat detyrimet, dhe përgjegjësit nga marrëdhënia e punës.

Marrëveshja Kolektive, nuk mund te përfshije dispozitat te cilat kufizojnë te drejtat e te pa punësuarave apo janë me pak te favorshme se sa dispozitat e Ligjit te punës. Marrëveshja Kolektive mund te lidhet ne nivel te Vendit, Degës dhe te Ndërmarrjes.

Sipas dispozitave te nenit 90 paragrafi 7 te Ligjit te punës, punëdhënësi, për rregullimin e detyrimeve dhe përgjegjësive ne mes te punëdhënësit dhe te punëmarrësit, duhet te përgatit Draftin e Marrëveshjes Kolektive, ku me pastaj është i obliguar qe ta prezantoj para punëmarrësve.

Oda Ekonomike e Kosovës, si përfaqësuese e mbi 15.000.00 anëtare e Komunitetit te biznesit ka përgatitur Draft te ri Marrëveshjen Kolektive te Kosovës. Fushëveprimi i kësaj Marrëveshje Kolektive te re është:

* Themelimi i marrëdhënies se punës
* Konkursi publik
* Libreza e punës
* Puna provuese;
* Praktikantet;
* Procedura e konstatimit paraprak te njohurive, te aftësive për pune dhe rezultateve te punës;
* Sistemimi i perkoheshem;
* Ricaktimi i punëtoreve nga nje vend (lokacion), ne vend tjetër;
* Pranimi ne pune te punëdhënësi tjetër;
* Puna ne shtëpi;
* Caktimi i te punësuarave si teprice ekonomike, teknologjike dhe strukturale;
* Kompensimi ne procedurën e caktimit te punësuarave si teprice;
* Orari i punës;
* Puna e natës;
* E drejta e mungesës nga puna me kompensim dhe pa kompensim te te ardhurave personale;
* Sistemimi neper vende te punës te punësuarave me aftësi te kufizuara për pune;
* Pushimi i lehonisë;
* Kompensimi i demit;
* Siguria ne pune, mbrojtja e shëndetit te te punësuarit dhe mbrojtja e ambientit te punës;
* Shkollimi;
* Kompensimi i shpenzimi te shkollimit dhe ditët e lira;
* Informimi i te punësuarave;
* Veprimtaria dhe kushtet e funksionimit te Sindikatave;
* Kushtet materiale për veprimtarin e Sindikatave;
* Imuniteti i përfaqësuesit sindikal;
* Rregullat e përgjithshme për pagat dhe te ardhurat e tjera personale;
* Paga Baze;
* Pagat ne baze te suksesit ne pune;
* Shtesat për ngarkesa te posaçme ne pune;
* Shtesa për përvoje te punës;
* Shpërblime jubilare;
* Kompensimi i shpenzimeve ne lidhje me punën;
* Te drejtat dhe obligimet e palëve si dhe mënyra e zgjidhjeve te kontesteve.

Oda Ekonomik e Kosovës, Draftin e ri te Marrëveshjes Kolektive te Kosovës, do ta diskuton, me anëtarësinë e vet ne detaje dhe pastaj do t’ia dërgoj ne diskutim Këshillit Ekonomiko Social te Kosovës. Pasi qe përfundon diskutimi ne KES, do te behet nënshkrimi i kësaj Marrëveshje Kolektive te Kosovës, nga ana e partnerëve social. Kam bindje personale qe kjo procedure do te përfundojë para pushimeve verore.